**Материалимпэкс ХК-ийн 2020 оны хагас жилийн Үйл ажиллагааны тайлан**

**Агуулга**

* Компанийн түүхэн замнал
* Эрхэм зорилго, зорилт
* Төлөөлөн удирдах зөвлөлийн гишүүдийн товч танилцуулга
* Компанийн бүтэц
* Хийж гүйцэтгэсэн ажил, үйлчилгээ
* Хараат бус аудиторын тайлан

**ТҮҮХЭН ЗАМНАЛ**

Монгол Улсад үйлдвэр, орон сууц, нийтийн аж ахуй, хөдөө аж ахуйн барилга байгууламж барьж байгуулах ажлыг цаашид эрчимтэй хөгжүүлэх талаар нам, засгаас тавьсан зорилтыг хэрэгжүүлэх, ЗХУ болон социалист бусад орноос зээл тусламжаар болон худалдааны шугамаар авч байсан, түүнчлэн дотоодын үйлдвэрүүдээс гаргаж байсан материал, тоног төхөөрөмж, сэлбэг хэрэгслийг хүлээн авах, хадгалах, хэрэглэгч байгууллагуудад нийлүүлэх ажлыг эрхлэн гүйцэтгэх байгууллагыг МАХН-ын Төв хорооны Улс төрийн товчооны 1957 оны 3-р сарын 28-ны 108-р тогтоолоор Гадаад худалдааны яамны харьяанд Техник туслалцааны бааз нэртэйгээр байгуулсан нь одоогийн “Материалимпэкс” ХК юм.

Техник туслалцааны бааз нь эхний үед ГХЯ-ны харьяа Бөөний худалдааны баазтай нэг дор ажиллаж байгаад удалгүй хангамжийн болон хэрэглэгч байгууллагуудын ажлын уялдааг сайжруулах үүднээс Сайд нарын Зөвлөл 1958 оны 8-р сарын 10-ны өдрийн 46-р тогтоолоор Улсын барилгын хорооны харьяанд шилжүүлжээ. Тус бааз байгуулагдахдаа 508,000 төгрөгийн үндсэн, 4.5 сая төгрөгийн эргэлтийн хөрөнгөтэй, цехэд–10, санхүүгийн–9, үндсэн ба туслах ажилчин–170 байв.

Материалимпэкс ХК нь өдгөө гадаад дотоод худалдаа, барилга угсралт, барилгын материалын үйлдвэрлэл, улс хоорондын тээвэр зуучлал, аялал жуулчлал, ажлын байрны түрээс, агуулахын аж ахуй гэсэн үндсэн чиглэлүүдээр үйл ажиллагаа явуулдаг Монгол Улсын шилдэг 100 аж ахуйн нэгжээр удаа дараа шалгарсан томоохон компаниудын нэг болон өргөжлөө.

**КОМПАНИЙН ЭРХЭМ ЗОРИЛГО, ЗОРИЛТ**

Манай компанийн эрхэм зорилго нь үйлчлүүлэгчдийн найдвартай түнш байж, өөрийн үйл ажиллагааг өргөжүүлэх замаар улс эх орон, нийслэл хотын нийгэм эдийн засгийн хөгжилд бодитой хувь нэмэр оруулан, улмаар ажиллагсдынхаа бодит орлогыг нэмэгдүүлж, ажлын байр шинээр бий болгох, компанийн хөрөнгө санхүүгийн тогтвортой байдлыг бий болгоход оршино.

Бидний зорилт - барилгын болон хүнсний салбарт гадаадын үйлдвэрлэгчдийг дотооддоо холбох түүчээ болох, Олон улсад хүлээн зөвшөөрөгдсөн, Сайн засаглалыг хэрэгжүүлэгч, үлгэр жишээ хувьцаат компани болох

**ТӨЛӨӨЛӨН УДИРДАХ ЗӨВЛӨЛИЙН ГИШҮҮДИЙН ТОВЧ ТАНИЛЦУУЛГА**

1. ТУЗ-ийн дарга – Дагвын Оюун. 1973 онд төрсөн, эмэгтэй. Дээд боловсролтой, нягтлан бологч мэргэжилтэй.

2. ТУЗ-ийн ердийн гишүүд:

2.1 Баярын Зориг. 1953 онд төрсөн, эрэгтэй. Дээд боловсролтой, барилгын инженер мэргэжилтэй. Монгол улсын Зөвлөх инженер

2.2 Базарсадын Батбаатар. 1977 онд төрсөн, эрэгтэй. Дээд боловсролтой, зураач, ХАБЭА-ч мэргэжилтэй.

2.3 Боролдойн Болортуяа. 1978 онд төрсөн, эрэгтэй. Дээд боловсролтой, гадаад харилцааны менежер, орчуулагч мэргэжилтэй.

2.4 Пүрэвцэрэнгийн Баатарцэрэн. 1986 онд төрсөн, эрэгтэй. Дээд боловсролтой, нягтлан бодогч мэргэжилтэй.

2.5 Дагвын Төмөр-Очир. 1964 онд төрсөн, эрэгтэй. Тусгай дунд боловсролтой, барилгын дотоод дизайнер мэргэжилтэй.

3. Хараат бус гишүүд:

3.1 Цагааны Ариунаа. 1971 онд төрсөн, эмэгтэй. Дээд боловсролтой, багш мэргэжилтэй.

3.2 Бямбажавын Саранцэцэг. 1973 онд төрсөн, эмэгтэй. Дээд боловсролтой, нягтлан бодогч мэргэжилтэй.

3.3 Чойсүрэнгийн Энхтуул. 1979 онд төрсөн, эмэгтэй. Дээд боловсролтой, сэтгүүлч мэргэжилтэй.

*ХУВЬЦАА ЭЗЭМШИГЧДИЙН ХУРАЛ*

*Дотоод хяналтын алба*

*ТӨЛӨӨЛӨН УДИРДАХ ЗӨВЛӨЛ*

*ГҮЙЦЭТГЭХ ЗАХИРАЛ*

*Борлуулалтын алба*

*Хөдөлмөрийн аюулгүй байдал, эрүүл ахуйн хэлтэс-2*

*Ерөнхий инженер*

*Гадаад харилцаа, хамтын ажиллагаа эрхэлсэн захирал*

*Санхүү, эдийн засгийн асуудал эрхэлсэн захирал*

*Захиргаа, үйлчилгээний хэлтэс*

*Үйлдвэр, техникийн хэлтэс*

*ГХХАХэлтэс*

*СЭЗХэлтэс*

*Орон сууцны ашиглалтын алба*

*Гадаад харилцааны хэлтэс-9*

*Бетон зуурмагийн үйлдвэр*

*Замын Үүд дэх төлөөлөгчийн газар*

*Гаалийн хяналтын талбай*

**Хийж гүйцэтгэсэн ажил, үйлчилгээ**

Тус компани тайлант хугацаанд гүйцэтгэх захирлын шууд удирдлага дор 2 алба, 5 хэлтэс, 4 нэгжтэйгээр үйл ажиллагаа явууллаа.

Захиргаа, үйлчилгээний хэлтсийн чиг үүрэг нь компанийн өдөр тутмын үйл ажиллагааг тасралтгүй хангах зорилгын хүрээнд хэлтэс, нэгжийн үйл ажиллагааны тайлан, төлөвлөгөөг нэгтгэх, Төлөөлөн удирдах зөвлөлд тайлагнах, ажиллагсдаа мэргэшүүлэх, байгууллагын ил тод байдлыг ханган ажиллах, хууль, эрх зүйн туслалцаа үзүүлэх, төсөв хөрөнгийг төлөвлөн, захиран зарцуулах, түүнд хяналт тавих, ажиллагсдын ажил үүрэгт нь тохирсон бүтэц, зохион байгуулалт, орон тоо, цалин хөлсний зохицуулалт хийх, төрийн болон хувийн хэвшлийн гадна дотны байгууллагуудтай харьцах, удирдлагын баримт бичиг, гэрээ хэлцэлүүд, захирлын тушаал боловсруулж, тэдгээрийн хэрэгжилт, биелэлтэд хяналт тавих ажиллагааг гүйцэтгэхээс гадна компанийн дотоод үйлчилгээ, цэвэрлэгээ, харуул хамгаалалтын ажлыг хариуцах, архив, албан хэрэг хөтлөлтийг хууль, журмын дагуу явуулах зэрэг ажил үүргийг өдөр тутамдаа хэрэгжүүлдэг.

Материалимпэкс ХК-ийн Төлөөлөн удирдах зөвлөлийн 2017 оны 08 тоот тогтоолоор компанийн бүтэц, орон тоо, албан тушаалын нэрсийн жагсаалт, цалингийн сүлжээг баталж, тайлант хугацаанд Захиргаа, үйлчилгээний хэлтсийн 21, борлуулалтын алба 4, санхүү эдийн засгийн хэлтэс 11, гадаад харилцаа, хамтын ажиллагааны хэлтэс 7, гаалийн хяналтын бүс 11, хөдөлмөрийн аюулгүй байдал, эрүүл ахуйн хэлтэс 1, үйлдвэр, техникийн хэлтэс 13, бетон зуурмагийн үйлдвэр 3, нийт 71 ажиллагсадтай үйл ажиллагаагаа явууллаа.

Компанийн Удирдах ажилтны “Шуурхай зөвлөгөөн”-ийг 2020 оны 1, 2 дугаар сард долоо хоног бүрийн Мягмар гаригт зохион байгуулж, цаг үеийн болон тулгамдаж буй асуудлын хүрээнд нийт 8 удаа хуралджээ. Дэлхий нийтийг хамарсан COVID-19 халдварт өвчлөл гарч, улс орон даяар онц байдал зарласантай холбоотой шуурхай зөвлөгөөнийг хуралдуулах ажлыг тодорхойгүй хугацаагаар хойшлуулсан боловч компанийн өдөр тутмын үйл ажиллагаатай холбоотой асуудлыг харъяалсан хэлтэс нэгжийн удирдлага, гүйцэтгэх удирдлагатай зөвшилцөн явуулж байна.

  Байгууллагын дотоод удирдлагын системийн “Хүний нөөцийн удирдлага, цаг бүртгэлийн удирдлага”-ын “ZKTeco Attendance Management” программыг албан хэрэгцээнд ашиглан, Хүний нөөцийн дэд программд компанийн нийт ажилтан, албан хаагчдыг бүртгэлжүүлж, албан тушаалд шинээр томилогдсон болон, ажлаас чөлөөлөгдсөн ажилтан, албан хаагчдын бүртгэл мэдээллийн өөрчлөлтийг тухай бүр хийж, баяжилтийн нэгдсэн бааз үүсгэн ажиллаж байна.

Тайлант хугацаанд 63 албан бичиг хүлээн авч холбогдох хэлтэс, нэгжид танилцуулан, 6 албан бичигт дурдсан хугацаанд нь хариуг хүргүүлсэн. Төрийн байгууллага, албан тушаалтан, харилцагч аж ахуйн нэгж, иргэдэд хандаж нийт 210 албан бичиг илгээжээ.

Худалдах худалдан авах, ажил гүйцэтгэх, үйлчилгээ үзүүлэх, түрээсийн, даатгалын зэрэг 10 гаруй төрлийн 70 гэрээг байгууллага, хувь хүнтэй хийсэн байна.

Албан тушаалын сул орон тоонд тухайн ажлын байранд тавигдах ерөнхий болон тусгай шаардлагыг зааж, олон нийтийн хэвлэл мэдээллийн хэрэгслээр нийтэд нээлттэй зар түгээж, ил тод, багаар сонгон шалгаруулан ажил , албан тушаалд томилж, сул орон тоог нөхөх ажлыг холбогдох хууль, журмын хүрээнд зохион байгуулсан. Тайлант хугацаанд захирлын 28 тушаал гарсан байна.

Ажиллагсдынхаа ажлын идэвх санаачлагыг сайжруулах, хөдөлмөрийн бүтээмжийг нэмэгдүүлэх зорилгоор 2019 оны 07 дугаар сараас хэрэгжүүлсэн урамшуулалт цалин хөлсийг эхний хагас жилдээ үргэлжүүлэн олгож байна.

Борлуулалтын алба нь компанийн борлуулалтыг өсгөх үндсэн зорилгын хүрээнд зах зээлийн судалгаа болон орон сууцны өмнөх оны борлуулалт дээр үндэслэн тодорхой шийдэл боловсруулан,албаны ажилчдыг удирдан зохион байгуулан заавар чиглэмж өгөн,шаардлагатай мэдээллээр удирдлагыг ханган ажилладаг бөгөөд дараах үндсэн ажил үүргүүдийг өдөр тутамдаа хэрэгжүүлж аиллаж байна:

* MY TOWN төслийн ерөнхий төлөвлөлт болон орон сууцны загвар хэмжээ, зохион байгуулалт,төлбөрийн нөхцлийг сонирхогч талд утсаар, хэвлэмэл материал тараах болон биечлэн танилцуулах
* Интернэт, сошиал орчинд MY TOWN-Materialimpex ХК, barilga.mn, oronsuuts.mn, shinebair.mn зэрэг вэбсайтууд болон Facebook зэрэгт төслийн мэдээллийг байнга байршуулан мэдээллийг түгээх
* Загварын байрыг үзүүлэн танилцуулах
* Худалдан авагч талтай сонгосон орон сууцны захиалгын гэрээг төлбөрийн уян хатан нөхцлийн дагуу харилцан тохиролцсоны үндсэн дээр үйлдэх
* Борлуулсан орон сууцны эд хөрөнгийн эрхийн бүртгэлийн гэрчилгээг авахад шаардлагатай бичиг баримтыг худалдан авагч талд бүрдүүлэн өгөх
* Худалдан авагч талд орон сууцыг хүлээлгэн өгч хамтран акт үйлдэн хувийг СӨХ-д хүлээлгэн өгөх
* Орон сууцны засвар үйлчилгээ,ашиглалттай холбоотой санал хүсэлтийг хүлээн авч компани болон СӨХ,орон сууцны контортой хамтран шийдвэрлэх
* Бараа солилцоогоор авсан орон сууцыг худалдан борлуулах,үл хөдлөх хөрөнгө зуучийн компанитай хамтран ажиллах
* Бараа солилцооны гэрээний  барьцаалбар хийх зэргийг хийж гүйцэтгэж байна.

2020 оны эхний хагас жилд MY TOWN төслийн барилгуудаас нийт 2,3 тэрбум төгрөг бүхий гэрээний үнийн дүнтэй 19 орон сууц худалдан борлуулсан байна.

2020 оны 1 сараас эхлэсэн COVID-19 вирус дэлхийн нийтээр хурдтай тархаж, цар тахал-ын хэмжээнд хүрсэнтэй  холбоотойгоор улс орон даяар онц байдалд тогтоосон билээ. Энэхүү үйл явцтай холбоотойгоор улс орны эдийн засагт өөрчлөлтүүд гарч борлуулалт тодорхой хэмжээгээр буурсан байна.

Санхүү, эдийн засгийн хэлтэс нь тайлант хугацаанд татвар, нийгмийн даатгалын хуулиудаар хүлээсэн үүргээ биелүүлж

Сар бүр

* НӨАТ-ын тайланг
* Эрүүл мэнд нийгмийн даатгалын шимтгэлийн тайлан

Улирал бүр

* ААНОАТатварын тайлан
* ХХОАТатварын тайлан

Хагас жил болон Жилийн эцсээр

* Санхүү байдлын дэлгэнгүй тайлан /БАЛАНС /
* Тээврийн хэрэгслийн татварын тайлан
* Үл хөдлөх эд хөрөнгийн татварын тайлан
* Тус тус бэлтгэн хуулийн хугацаанд зохих байгууллагуудад тушаасан байна.
* Тайлант онд Монгол улсын төсөв болон орон нутгийн төсөвт :
* АЖ АХУЙН НЭГЖИЙН ОРЛОГЫН АЛБАН ТАТВАРТ : 48,741,154 ₮
* НЭМЭГДСЭН ӨРТГИЙН АЛБАН ТАТВАРТ : 302,254,280 ₮
* ХУВЬ ХҮНИЙ ОРЛОГЫН АЛБАН ТАТВАРТ : 25,796,352 ₮
* ҮЛ ХӨДЛӨХ ЭД ХӨРӨНГИЙН ТАТВАРТ : 2,707,878 ₮
* ИМПОРТЫН ГААЛИЙН ТАТВАРТ : 43,887,063 ₮
* ТЭЭВРИЙН ХЭРЭГСЛИЙН АЛБАН ТАТВАРТ : 1,222,660 ₮
* ХОГ ХАЯГДЛЫН ХУРААМЖ : 1,700,000 ₮
* ГАЗРЫН ТӨЛБӨРТ : 56,163,392 ₮

**НИЙТ: 482,472,779 оруулсан байна.**

Үйлдвэр техникийн хэлтэс Нэг цэгийн үйлчилгээний төв оффис, хуучин оффисын дотор болон талбайн камержуулалт, цэвэр бохир, дулаан, цахилгаан холболт, компанийн ачаа эргэлт, үйлдвэрлэлийн өргөх буулгах механизм, тоног төхөөрөмж, тээврийн хэрэгслийн засвар үйлчилгээ, тогтвортой хэвийн жигд ажиллагааг хангах, зорилгоо амжилттай хэрэгжүүлж, вандан кранууд болон машин механизмуудын үзлэг үйлчилгээг тогтмолжуулан, гарсан гэмтэл, илэрсэн доголдлыг тухай бүрт нь засварлан хэвийн ажиллуулж ирлээ.

Компанийн хэмжээнд бүртгэлтэй авто машинуудад зохих засвар үйлчилгээ хийж техникийн үзлэг оншилгоо, татвар даатгалд тухай бүрд нь хамрууллаа.

* КС-50-42Б , КСК-32 , ККС-12,5 вандан крануудын урсгал засвар, тос масло , тохиргоо үйлчилгээ, үзлэг оношлогоог хэсэгчилэн хийж илэрсэн гэмтэл тоголдлыг тухай бүр түргэн шуурхай засварлан хэвийн ажиллагааг хангаж ирлээ.
* Автокранд гагнуур, гидро эд ангид жижиг дунд засвар хийн гүйцэтгэсэн.
* Шинэ болон хуучин оффисын хэрэглээны цахилгааны гэмтэл доголдлыг арилгаж хэвийн ажиллах нөхцлийг ханган ажиллаж байна.

Вандан краны цахилгаан хэлхээ болон тоноглолыг хэвийн ажиллуулж засвар үйлчилгээг цаг алдалгүй хийж байна.

Бетон зуурмагийн үйлдвэрийн цахилгааны засвар, вагоны лебёдка мотор ороолгож , команд контроллер шинээр сольж тавилаа.

Хоёр давхар гражийн барилгын гадна 0,4кв цахилгааны кабель татав.

Манай эзэмшлийн ашиглалтын шаардлага хангахгүй болсон Р43 маркийн сум №2 –г Р50 маркийн ком суман шилжүүлгээр шинээр сольсон.

Шинээр 7,5м урттай хоёр бетон гарам тавиулж байна. Шинээр хогийн сав, хашаа харуулын зогсдог хэсэгт саравч тус тус хийсэн.

Хөдөлмөрийн Аюулгүй Байдал Эрүүл Ахуйн Хэлтэс 2020 оны эхний хагас жилд дараах ажлуудыг хийж гүйцэтгэлээ.

* “МКЛ” мэргэжлийн сургалтын төвтэй хамтран тусгай мэргэжлийн үнэмлэхтэй ажиллагсдын дүрмийн мэдлэгийн давтан сургалтыг зохион байгуулав.
* Ариутгал халдваргүйтлийн “Ургахам” ХХК, “Бат ариусгал” ХХК-иудтай хамтран COVID-19 халдварт өвчинтэй холбоотой онц байдлын үед Гаалийн хяналтын бүс болон гадна орчин, чингэлэгтэй ачаа бараа, чингэлэгээс буусан машин зэрэгийг ариутгал хийж халдваргүйжүүлэн гаргасан.
* Компанийн ногоон байгууламжийг нэмэгдүүлж 700 ш шар хуайс, 35ш нарс, голт бор, монос зэрэг мод болон бутлаг ургамлыг нийт ажиллагсдаараа тарьлаа.
* Байгууллагынхаа нийт талбай болон ойр орчмын нийтийн эзэмшлийн гудамж талбайн хог хаягдал, зэрлэг ургамлыг 2 удаа бүх нийтээр цэвэрлэв.
* Үйлдвэрийн байр болон хэлтсүүдэд байх Эмийн сангуудад нөхөн хангалт цаг тухай бүрт хийсэн.
* Ажиллагсдын нормын хувцас хэрэглэлийг Үндэсний үйлдвэрлэлээ дэмжиж “Дархан нэмэх” ХХК-тай гэрээ хийн 4 дэх жилдээ хамтран ажиллаж байна.
* Нийслэл болон дүүрэг, Онцгой байдал, Төмөр замын цагдаагийн газар, Ажил олгогч эздийн холбоо, ХАБ-н ажилчдын зохион байгуулж байгаа бүхий л арга хэмжээнүүдэд идэвх, санаачлагатай оролцож байгаа болно.
* Ажиллагсдад урьдчилсан болон ээлжит, ээлжит бус, давтан зааварчилгыг цаг тухайд нь өгч компанийн нийт ажиллагсад, талбай, үйлдвэр, дайвар үйлчлүүлэгч компани, үйлчлүүлэгч нарт хяналт тавин заавар, зөвлөгөө өгч ажиллаж байна.

**“МАТЕРИАЛИМПЭКС” ХК**